Karl Daxbacher

Karl Daxbacher (s. 15. huhtikuuta 1953) on itävaltalainen jalkapallovalmentaja ja entinen keskikenttäpelaaja. == Ura pelaajana == Daxbacher aloitti pelaajauransa FK Austria Wienissä debytoiden edustusjoukkueessa vuonna 1971. Hänestä tuli nopeasti tärkeä osa Austrian 1970- ja 1980-lukujen menestysjoukkuetta, joka voitti seitsemän Itävallan mestaruutta. Daxbacher oli mukana myös Austrian joukkueessa, joka eteni kaudella 1977–1978 Cup-voittajien cupin loppuotteluun häviten mestaruuden RSC Anderlechtille. Hän pelasi Austriassa lähes 400 ottelua Bundesliigassa, kunnes jätti seuran 1985 siirtyen uransa viimeiseksi kaudeksi Kremseriin. Itävallan maajoukkueeseen Daxbacher ei koskaan onnistunut tekemään läpimurtoaan. Hän esiintyi maajoukkuepaidassa ainoastaan kuusi kertaa. === Meriitit pelaajana === * Itävallan mestaruus (7): 1976, 1978, 1979, 1980, 1981, 1984, 1985 * Itävallan cup (4): 1974, 1977, 1980, 1982 * Cup-voittajien cupin hopeaa: 1978 == Ura valmentajana == Valmennusuransa Daxbacher aloitti Itävallan alemmilla sarjatasoilla. Läpimurtonsa hän teki SKNV St. Pöltenin peräsimessä luotsaten seuran kaudella 2000–2001 2. Landesliga Westin ja seuraavalla kaudella Landesliga Niederösterreichin mestariksi. Menestyskausien jälkeen Daxbacher palasi vanhaan seuraansa FK Austria Wieniin amatöörijoukkueen päävalmentajaksi. Hänen johdollaan Austrian amatöörijoukkue voitti kaudella 2004–2005 Regionalliga Ostin mestaruuden. Kesällä 2006 Daxbacher jätti Austrian ja siirtyi LASK Linzin päävalmentajaksi. Debyyttikaudellaan hän johdatti LASKin Itävallan Erste Ligan mestariksi ja nousuun Bundesliigaan. Kaudella 2007–2008 LASK menestyi nousijajoukkueeksi hyvin ja sijoittui turvallisesti keskikastiin. Daxbacher ei kuitenkaan saanut pitää työpaikkaansa, vaan hän sai potkut toukokuun lopulla. LASK gibt Trainer Daxbacher frei Pian LASK-potkujensa jälkeen Daxbacherista tuli FK Austria Wienin uusi päävalmentaja. Daxbacher to coach Austria Wien Debyyttikaudellaan Austrian edustusjoukkueen päävalmentajana hän pääsi juhlimaan Itävallan cupin mestaruutta. Kaudella 2009–2010 hän nosti seuran taistelemaan jälleen liigamestaruudesta ja maaliskuussa 2010 allekirjoitti kauden jatkosopimuksen seuran kanssa. Daxbacher bleibt Austria-Trainer Mestaruustaistelu päättyi lopulta Austrian kannalta katkerasti kakkossijaan vain pisteen erolla FC Red Bull Salzburgiin. Red Bulls verteidigen den Titel Joulukuun lopulla 2011 Daxbacher sai yllättäen potkut Austrian päävalmentajan tehtävistä. Daxbacher beurlaubt, Vastic neuer Coach Kesäkuussa 2012 Daxbacher palasi liigalisenssin talousvaikeuksiensa vuoksi menettäneen ja Regionalliga Mitteen pudotetun LASK Linzin päävalmentajaksi. Daxbacher neuer LASK-Trainer Daxbacherin valmennuskautta vaikeuttivat seuran talousvaikeudet. Uudet omistusjärjestelyt pelastivat kuitenkin seuran konkurssilta loppuvuodesta 2013.LASK-Übernahme besiegelt - Holzhey folgt Reichel Pelillisesti LASK esiintyi Daxcbacherin johdolla edukseen ja voitti Regionalliga Mitten mestaruuden kausilla 2012–2013 ja 2013–2014. Seura nousi toisen mestaruutensa myötä Erste Ligaan. Vaikka joukkueen sarjapaikka ei kaudella 2014–2015 ollut uhattuna, johti heikompien pelien jakso potkuihin maaliskuussa 2015.feuert Trainer Daxbacher Kaudeksi 2015–2016 Daxbacher siirtyi Erste Ligassa pelanneen SKN St. Pöltenin päävalmentajaksi.Fußball: Daxbacher neuer St. Pölten-Coach Daxbacherin johdolla St. Pölten voitti Erste Ligan mestaruuden ja nousi kaudeksi 2016–2017 Bundesliigaan. Menestys pääsarjatasolla oli kuitenkin heikkoa ja huonojen tulosten myötä Daxbacher sai potkut lokakuussa 2016.Coach nach Negativlauf beurlaubt Tammikuussa 2017 Daxbacherista tuli Wacker Innsbruckin päävalmentaja.Karl Daxbacher neuer Trainer beim FCW Hänen johdollaan Wacker voitti kaudella 2017/18 Erste Ligan mestaruuden ja nousi Bundesliigaan. Pääsarjassa menestys oli heikompaa ja liigassa sijalla 10 majaillut Wacker erotti Daxbacherin maaliskuussa 2019.Trainerwechsel beim Tiroler Traditionsverein === Saavutukset valmentajana === * Itävallan mestaruus **Hopeaa: 2010 * Itävallan cup: 2009 * Erste Liga (3): 2007, 2016, 2018 * Regionalliga Mitte (2): 2013, 2014 * Regionalliga Ost: 2005 * Landesliga Niederösterreich: 2002 * 2. Landesliga West: 2001 == Lähteet == == Aiheesta muualla == Luokka:Itävaltalaiset jalkapalloilijat Luokka:Itävaltalaiset jalkapallovalmentajat Luokka:Vuonna 1953 syntyneet Luokka:Elävät henkilöt